open-index/open-wikipedia-markdown huggingface dataset:
Bow River (Alberta)

**Bow River** je rieka v južnej časti kanadskej provincie Alberta. Jej dĺžka je 587 km. Tečie najobývanejšou časťou Alberty (viac než 35% obyvateľstva), nachádzajú sa na nej mestá ako Banff, Canmore, Cochrane a Calgary. 

## Geografia
Rieka pramení v jazere Bow Lake v Národnom parku Banff. Vodu dodáva ľadovec Bow Glacier pod štítom Mount Gordon. Tečie pozdĺž Lake Louise a Banff. Priberá prítoky Kananaskis River a Ghost River. Neskôr tečie cez Calgary kde priberá Elbow River. Pokračuje na východ, priberá Highwood River. Končí sa sútokom s Oldman River s ktorou vytvára South Saskatchewan River. Povodie rieky zaberá , čo je 4% plochy Alberty.

## Názov
Názov rieky pochádza od faktu, že pôvodní obyvatelia Cree si zo stromov rastúcich pozdĺž rieky vyrábali luky.

## Dejiny
V povodí rieky sídlia národy Siksika, Piikani a Kainai (tvoriace Blackfoot Confederacy), národy Tsuut’ina, Stoney Nakoda a rovnako aj Métis. V oblasti žijú viac než 10 000 rokov. Prvým Európanom v oblasti rieky bol David Thompson v rokoch 17871788. V údolí rieky sa vďaka úrodnej pôde a dlhej vegetačnej dobe rozmohlo poľnohospodárstvo.

## Využitie
Na rybolov rieky využívali Nakoda Nation. Iné národy ju využívali pri love bizónov. V súčasnosti je rieka využívaná na výrobu energie, zavlažovanie a pitnú vodu. Využívaná je tiež priemyslom. V povodí Bow River sa nachádza celkovo 15 priehrad a hatí.

Na rieke je aj provinčný park: Bow Valley Provincial Park.

## Galéria

Súbor:Morant’s Curve, Banff National Park.jpg|Morant's Curve, Banff National Park
Súbor:Confluence of the Bow and Spray Rivers at Banff (AB) September 2019 (49581717152).jpg|Sútok Bow River a Spray River pri Banffe
Súbor:Bow River - Canmore - panoramio - Jack Borno (1).jpg|Rieka pri meste Canmore
Súbor:Lac des Arc - panoramio.jpg|Jazero Lac des Arc
Súbor:TC1-Bow Bridge Calgary.JPG|Rieka v Bowness, časti mesta Calgary


## Referencie

## Iné projekty

Kategória:Rieky v Alberte
Kategória:Banff National Park
Kategória:Rieky v Skalnatých vrchoch
Kategória:Povodie Saskatchewanu
Poštár Pat

***Poštár Pat*** alebo ***Poštár Pat: Špeciálna zásielková služba*** () je britský animovaný seriál určený pre deti. Príbehy rozprávajú o dobrodružných príhodách poštového doručovateľa Pata Cliftona.

Prvých 13 epizód seriálu malo premiéru v roku 1981 na britskej stanici BBC1. Na úspešnú prvú sériu nadviazala v roku 1996 druhá séria, v ktorej sa prvýkrát objavila aj Patova rodina. V roku 2004 mala premiéru ďalšia séria, ktorá do seriálu priniesla mnoho nových aspektov.

## Postavy
* Poštár Pat
* Fred
* Julian
* Sára

## Série a epizódy

## Filmy
* 2004: *Poštár Pat a stroj na zmrzlinu*
* 2014: *Poštár Pat vo filme*

## Galéria

Súbor:Postman Pat (7954159424).jpg|Replika poštárskeho auta.
Súbor:KAWU Graffiti Poznan.jpg|Maľba hlavnej postavy poštára Pata.


## Referencie

## Iné projekty

## Externé odkazy
* Oficiálny web 
* 
* 
* 
* 

## Zdroj

Kategória:Britské televízne seriály
Kategória:Televízne seriály z roku 1981
Kategória:Detské filmy a seriály
Ghost River

**Ghost River** môže byť:

* rieka v Alberte, Kanada, pozri Ghost River (Alberta)
* sídlo v Cochrane District, Ontário, Kanada, pozri Ghost River (Cochrane District)
* sídlo v Kenora District, Ontário, Kanada, pozri Ghost River (Kenora District)
* časť rieky Wolf River, v Tennessee, Spojené štáty, pozri Wolf River (Tennessee)
* pieseň *Ghost River*, albumu *[[Imaginaerum]]* skupiny Nightwish
Nahota na verejnosti

náhľad|Nahý heterosexuálny pár na Fremont Solstice Parade v roku 2007
náhľad|Nahá žena kráčajúca po ulici mesta
História **nahoty na verejnosti** siaha až k účastníkom kontrakultúry 60. rokov 20. storočia, ktorí prijali nahotu ako súčasť svojej dennej rutiny a aby zdôraznili svoje odmietnutie všetkého umelého. Kontrakultúrna nahota sa líšila od klasického nudizmu tým, že súhlasila s tým, že nahota je prirodzená a zábavná, ale môže byť aj sexuálna, pričom odmietala sexuálne vykorisťovanie žien. Stala sa tiež vyjadrením nesúhlasu s nepriateľstvom a násilím, pričom hippies zistili, že nahota zasahuje do bežných postupov občianskej autority.

Pokiaľ ide o hlavný prúd, Diana Vreelandová v roku 1970 v časopise *[[Vogue]]* poznamenala, že na plážach od Saint-Tropez vo Francúzsku až po Sardíniu v Taliansku sa spodný diel bikín nosený samostatne stal módnym pre mladé ženy. V roku 1974 článok v *[[The New York Times]]* zaznamenal nárast tolerancie voči nahote v Spojených štátoch, doma aj na verejnosti, a priblížil sa tak k európskej. Do roku 1998 sa americké postoje k sexualite naďalej stávali liberálnejšími ako v predchádzajúcich desaťročiach, ale reakcia na úplnú nahotu na verejnosti bola vo všeobecnosti negatívna. Niektoré prvky kontrakultúry, vrátane nahoty, však pokračovali na podujatiach, ako napríklad *[[Burning Man]]*.

Postoje k verejnej nahote sa líšia od úplného zákazu v islamských krajinách až po všeobecné akceptovanie, najmä v Škandinávii a Nemecku, nahoty pre rekreáciu a na špeciálnych podujatiach. Takéto špeciálne podujatia možno pochopiť rozšírením historického konceptu karnevalu, kde je inak priestupkové správanie povolené pri určitých príležitostiach, tak, aby zahŕňalo verejnú nahotu. Príklady zahŕňajú plávanie pri slnovrate v Tasmánii (súčasť festivalu Dark Mofo) a World Naked Bike Rides.

Nemecko je známe tým, že v mnohých situáciách toleruje verejnú nahotu. V prieskume z roku 2014 sa 28 percent Rakúšanov a Nemcov opaľovalo nahých na pláži, 18 percent Nórov, 17 percent Španielov a Austrálčanov, 16 percent Novozélanďanov. Z opýtaných národností mali Japonci najnižšie percento, 2 percentá.

V roku 2012 sanfranciská mestská rada zakázala verejnú nahotu v centre mesta. Tento krok sa spočiatku stretol s odporom, pretože mesto bolo známe svojou liberálnou kultúrou a predtým verejnú nahotu tolerovalo. Podobne v roku 2010 začali strážcovia parku vydávať pokuty za nahotu na štátnej pláži San Onofre – tiež mieste s dlhou tradíciou verejnej nahoty.

## Referencie

## Pozri aj
* rekreačná nahota

## Zdroj

Kategória:Nahota
Lehotský potok (prítok Nitry)

**Lehotský potok** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok rieky Nitra s dĺžkou približne 17 km a je tokom IV. rádu. 

## Priebeh toku
Potok pramení v strednej časti pohoria Vtáčnik, v geomorfologickom podcelku Vysoký Vtáčnik, na severných svahoch Malej Homôľky (), v nadmorskej výške približne  Od prameňa v lesnom poraste pod hlavným hrebeňom v lokalite Pod Homôľkou tečie severným smerom Baškovou dolinou. Zo svahov Troch chotárov () priberá niekoľko menších pravostranných bystrín, o niečo neskôr aj významný prítok spod Jarabej skaly (). Stáča sa na severozápad, pod Baniskom () priberá významný ľavostranný prítok spod Malej Homôľky a následne menší spod Kunieho vrchu (. V oblasti Kunie vody dočasne tečie na sever, následne sa opäť stáča na severozápad a v lokalite Breziny priberá významný, pravostranný Dolinový potok. Tu potok opúšťa pohorie Vtáčnik a pokračuje Ciglianskym predhorím, geomorfologickou časťou Hornonitrianskej kotliny. Pokračuje oblasťou s nesúvislým lesným porastom a nad obcou Lehota pod Vtáčnikom sa od hlavného toku oddeľuje časť vôd, ktoré ako Lazný potok pokračujú na juhozápad k obci Kamenec pod Vtáčnikom. Lehotský potok pokračuje už podcelkom Prievidzská kotlina, kde preteká cez Lehotu, na západnom okraji ktorej priberá pravostranný Suchý potok a popri bývalej bani pokračuje na severozápad. Upraveným korytom, kopírujúc bývalú železničnú vlečku, mení smer toku na sever, priberá významný Cigeľský kanál a pri ceste I/9 mení smer toku na juhozápad. Pokračuje okrajom bane v Novákoch, kde sa stáča na západ a vteká do intravilánu mesta. Tu križuje cestu I/64 a železničnú trať do Prievidze a následne sa v nadmorskej výške približne  vlieva ľavostranne do rieky Nitry. Potok patrí do širšieho povodia rieky Váh. 

Potok pramení a na hornom toku ním vedie hranica katastrálnych území obcí Lehota pod Vtáčnikom a Podhradie. Pokračuje územím Lehoty pod Vtáčnikom a napokon preteká katastrom mesta Nováky. Vodný tok vedie iba okresom Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nováky
Kategória:Lehota pod Vtáčnikom
Kategória:Podhradie (okres Prievidza)
Démofilos (historik)

**Démofilos** () bol grécky historik v 4. storočí pred Kr. 

Démofilos bol syn Efora z Kýmy, autora „univerzálnych“ dejín (už stratených), ktoré pokrývali obdobie od návratu „Heraklidov“  (potomkov Hérakla, Dórov cca v roku 1104 pred Kr.) až po obliehanie Perinthosu Filipom II. Macedónskym v roku 340 pred Kr. Toto dielo obsiahnuté v 29. knihách Eforos nedokončil (možno starobou alebo chorobou) a poslednú 30. knihu dopísal jeho syn Démofilos, opísaním (po samostatnej štúdii) *tretej svätej vojny* (356 – 346 pred Kr.), ktorá začala dobytím svätyne v Delfách a Filomélovým vyplienením veštiarne. Vojna trvala jedenásť rokov až do zničenia tých, ktorí ju zapríčinili. Tretia svätá vojna, bol konflikt, ktorý Filipovi ponúkol príležitosť priamo zasiahnuť v strednom Grécku.  

## Referencie

Kategória:Historici starovekého Grécka
Lipanská lipa

**Lipanská lipa na námestí sv. Martina** je lipa malolistá (*Tilia cordata*), ktorá sa nachádza na verejnom  priestranstve v pešej zóne na námestí sv. Martina v Lipanoch. Je chránená podľa * Nariadenia ONV č.51* z 12. júla 1989 pre dendrologický, prírodný a estetický význam. Je v štátnej správe ochrany prírody SR, RCOP Prešov.

## Základné údaje

## Referencie

## Iné projekty

## Externé odkazy
* Región Šariš
* VYHLÁŠKA Okresného úradu Prešov, ktorou sa vyhlasujú chránené stromy a ich ochranné pásma v Prešovskom kraji

Kategória:Chránené stromy v Prešovskom kraji
Kategória:Chránené stromy na Slovensku
Kategória:Lipany (okres Sabinov)
Kategória:Chránené lipy na Slovensku
Prešovský platan

**Prešovský platan** je platan západný (*Platanus occidentalis*), ktorý sa nachádza na súkromnom pozemku, v záhrade na Požiarnickej ulici oproti Floriánovej brány v Prešove. Je chránený podľa *Nariadenia ONV č.755* z 11. decembra 1991 pre jeho vedecko-výskumný, kultúrny a ekologický význam. Je v štátnej správe ochrany prírody SR, RCOP Prešov.

## Základné údaje

## Referencie

## Iné projekty

## Externé odkazy
* Mesto Prešov
* Región Šariš
* Štátna ochrana prírody

Kategória:Chránené stromy v Prešovskom kraji
Kategória:Chránené stromy na Slovensku
Kategória:Prešov
Protobiológia

**Protobiológia** je vedná disciplína biológie, ktorá skúma vznik života z neživých systémov. Vznikom života sa nezaoberá evolučná biológia, ktorá skúma už existujúci život a všeobecné zákonitosti vývoja už existujúceho života. Protobiológia leží na pomedzí chémie a biológie, z chemického hľadiska skúma vznik organických molekúl z jednoduchých anorganických zlúčenín. Ďalej sa zaoberá kondenzačnými reakciami monomérov za vzniku biopolymérov, ako vznik nukleotidov a ich polymerizácia na nukleové kyseliny, vznik aminokyselín a ich polymerizácia na proteíny, vznik monosacharidov a ich polymerizácia na polysacharidy. Hoci dnes sú tieto polymerizačné reakcie katalyzované enzýmami s vysokou komplexitou, protobiológia musí vysvetľovať aj polymerizácie bez týchto enzýmov. Biologickej evolúcii musela predchádzať chemická evolúcia, počas ktorej vplyvom abiotických faktorov vznikali a hromadarili sa viac či menej komplikované organické molekuly. 
vpravo|bezrámu|334x334bod
Predpokladá sa, že vznik organických látok abioticky bol založený na organickej elektrochémii a fotochémii: v roku 1953 Stanley Miller skonštruoval aparatúru, do ktorej viedli dve elektródy. Na začiatku pokusu aparatúra obsahovala vodu, metán, amoniak a vodík, ktoré boli obsiahnuté v pôvodnej redukujúcej atmosfére Zeme (uhlík v oxidačnom čísle –&nbsp;IV, dusík v oxidačnom čísle  –&nbsp;III, vodík v oxidačnom čísle 0, voda ako rozpúšťadlo). Po 150&nbsp;hodinách bolo pozorované, že sa v aparatúre nahromadila:

* kyselina mravčia (2,3&nbsp;mmol/l)
* glycín (0,63&nbsp;mmol/l)
* kyselina glykolová (0,56&nbsp;mmol/l)
* alanín (0,34&nbsp;mmol/l)
* kyselina mliečna (0,31&nbsp;mmol/l)
* β-alanín (0,15&nbsp;mmol/l)
* kyselina octová (0,15&nbsp;mmol/l)
* kyselina propánová (0,13 mmol/l) 
* ďalšie produkty v nižšej koncentrácii.

Keďže sa v atmosfére Zeme nenachádzal plynný kyslík, nemohol byť v atmosfére ani ozón O3, ktorý fotochemicky vzniká z kyslíka O2. Dôsledkom toho bolo, že chemické reakcie vedúce na vznik stavebných kameňov života mohli byť vyvolané aj účinkom ultrafialového svetla.  

## Referencie


## Pozri aj

* Evolučná biológia
* Chemická evolúcia
* Biologická evolúcia
* Stanley Miller
* Fotochémia
* Organická elektrochémia

Kategória:Život
Oto IV. z Bergova

**Oto IV. z Bergova** (, ; * 1399† 1452) bol český šľachtic, príslušník rodu pánov z Bergova, jedna z postáv protihusitského boja.

## Život
V roku 1415 prepadol Opatovický kláštor: „*Jan Městecký z Opočna… a Oto z Bergova spáchali na klére násilný a lúpežný čin, a to nie z náboženského presvedčenia, ale zo ziskuchtivosti nízkej. Lebo v noci 1. novembra 1415 sa vkradli do Opatovického kláštora, túžiac zmocniť sa jeho veľkých tajných pokladov. Preto použili násilie proti mníchom a chtiac sa od opáta Lacuru dozvedieť o pokladoch, tak ho mučili, že v krátkom čase zomrel. Keďže nenašli poklad, po ktorom túžili, vyplienili kláštor aj kostol a s veľkou korisťou odtiaľ odišli. Kráľ [[Václav IV.|Václav [IV.]]] opomenul potrestať páchateľov za tento zločin.*“

Po svojom otcovi Otovi III. z Bergova zdedil hlavné rodinné sídlo, hrad Trosky a panstvo Chlumec nad Cidlinou. V čase husitských vojen stál Oto na strane Žigmunda Luxemburského a hrad Trosky sa stal významným bodom boja proti husitom. V roku 1428 hrad vyhorel. O desať rokov neskôr Ota na hrade obkľúčili vojská zemského škodcu Krištofa Šofa z Helfenburgu, ktorý hrad dobyl a Ota zajal. Zemské vojsko hrad v roku 1440 obľahlo a tri roky sa ho snažilo dobyť. Hrad získal Oto späť až v roku 1444. Na Chlumec zaútočili v roku 1424 Pražania pod vedením Žigmunda Korybutoviča a Jana Hvězdu (Bzdinku) a dobyli ho. Chlumecké panstvo bolo zrejme odovzdané pánovi Hynkovi Bočkovi z Poděbrad, ktorý sa tiež zúčastnil husitskej výpravy. Krátko potom sa s nimi ale zmieril a znova sa panstva ujal spolu so svojim synom Jánom z Bergova. Zomrel v roku 1452.

## Referencie

Kategória:Páni z Bergova
Kategória:Českí šľachtici
Kategória:Narodenia v 1399
Kategória:Úmrtia v 1452
White Hill

**White Hill** môže byť:

* vrch (544 m n.m.) v Anglicku, Spojené kráľovstvo, pozri White Hill (Anglicko)
* vrch (535 m n.m.) v Novom Škótsku, Kanada, pozri White Hill (Nové Škótsko)
* sídlo v Južnej Austrálii, Austrália, pozri White Hill (Južná Austrália)
* veterná farma na Novom Zélande, pozri White Hill Wind Farm
* jeden z vrchov na Marse pomenovaných podľa posádky Apollo 1

## Pozri aj
* Whitehill
* White Hills
* White Mountain
Sekvoja v Uzovskom Šalgove

**Sekvoja v Uzovskom Šalgove** je sekvojovec mamutí (*Sequoiadendron giganteum*), ktorý rastie pri kaštieli v Uzovskom Šalgove. Strom je chránený podľa *Nariadenia ONV č.51* z 12. júla 1989 pre jeho vedecký, estetický význam a vzácnosť výskytu. Je v štátnej správe ochrany prírody SR, RCOP Prešov.

## Základné údaje

## Referencie

## Iné projekty

## Externé odkazy
* Obecný úrad v Uzovskom Šalgove
* VYHLÁŠKA Okresného úradu Prešov, ktorou sa vyhlasujú chránené stromy a ich ochranné pásma v Prešovskom kraji
*Región Šariš

Kategória:Chránené stromy v Prešovskom kraji
Kategória:Chránené stromy na Slovensku
Kategória:Uzovský Šalgov
Nironic

**Nironic** alebo **NI** (vlastným menom **Eric Alexander Cherryhill**; * 7. apríl 1981, Bronx, New York, New York, USA) je americký raper a hudobník žijúci v Česku.

## Životopis
Keďže pochádza z hudobníckej rodiny, mal k hudbe od útleho veku veľmi blízko. V dvanástich rokoch si začal zo srandy rapovať, ale pretože to robili skoro všetci okolo, nechcel sa sústrediť iba na rap. V štrnástich rokoch začal hrať na gitaru, ktorú však v sedemnástich vymenil za bicie.

Už pri štúdiu sa začal živiť hudbou, a to ako bubeník. Súčasne pracoval aj v S.I.R., v jednom z najväčších nahrávacích štúdií v New Yorku. Tu prišiel do kontaktu s tými najvýznamnejšími umelcami z brandže, vrátane kapely Living Colour, ktorú o dva roky neskôr začal sprevádzať na turné ako drum tech a programátor. Jedného dňa sa lídrovi kapely zmienil, že vie rapovať a ten mu dal príležitosť postaviť sa za mikrofón. Publikum si NI-a okamžite zamilovalo a od tej chvíle vystupoval s Living Colour ako hosť.

NI-ov rap oslovil aj českú hip-hopovú formáciu Indy & Wich. Spoločne nahrali skladbu „Live!“, ktorá zaznamenala u fanúšikov obrovský úspech a udržala sa na popredných priečkach hitparád viac ako tri mesiace. Počas tohto obdobia sa NI a Wich dohovorili na tvorbe spoločného albumu. Vo februári 2007 vyšiel vo vydavateľstve Patrick Records album *[[The Chronicles of a Nomad]]*, ktorý bol kritikmi označený za jeden z najlepších albumov roka. Úspešné boli aj jeho koncerty po celom Česku a Slovensku.

## Diskografia
### Štúdiové albumy
* 2007: *Let's Go* (s beatmi DJ Wicha, Mad Skilla, Big Fisha, Emeresa a Acemana; digital download: 2020)
* 2007: *[[The Chronicles of a Nomad]]* (s Indy & Wich; digital download: 2020)
* 2009: *I Am Music*
* 2012: *I Am the One* 
* 2020: *The Maschine*

### Skladby
* 2006: Indy & Wich – „Live!“ (feat. Nironic)
* 2007: „Freestyle“	a „Skit“ (na mixtape DJa Yanka Krála – *[[Thug errčite vol. 2]]*)
* 2010: David Steel feat. Nironic & Mad Skill – „LSD“
* 2010: IronKap feat. Nironic & DJ Fatte – „Brainwashing“ 
* 2011: DJ Wich & Nironic feat. La4, Ektor – „So Loco“
* 2011: DJ Wich & Nironic feat. Majk Spirit – „Starrider“
* 2012: IronKap feat. Nironic – „Slzy města“
* 2012: Majk Spirit feat. Nironic – „Sen“

## Zdroje
* Nironic na osobnosti.cz
* Nironic na rapper.estranky.cz
* 

Kategória:Reperi USA
Kategória:Osobnosti z Bronxu
Kvalifikácia na Majstrovstvá Európy vo futbale 2028

**Kvalifikácia na [[Majstrovstvá Európy vo futbale 2028]]** bude futbalová súťaž, ktorá určí 24 členských mužstiev národných tímov UEFA pre finálový turnaj. Kvalifikácie sa zúčastní až 55 tímov členských krajín UEFA. Súťaž bude prepojená s Ligou národov UEFA 2026/2027, čo poskytne krajinám druhú možnosť kvalifikovať sa na finálový turnaj.

## Tímy
V kvalifikačnej súťaži sa môže zúčastniť všetkých 55 členských asociácií UEFA vrátane štyroch hostiteľských krajín.

Rusko bolo 28. februára 2022 suspendované zo súťaží UEFA kvôli invázii ich krajiny na Ukrajinu. Zatiaľ však nebolo rozhodnuté, ako to ovplyvní ich účasť v kvalifikácii na Euro 2028.

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*
* (suspendovaný)
*
*
*
*
*
* (držiteľ titulu)
*
*
*
*
*

## Formát
Národné tímy budú rozdelené do dvanástich skupín, pričom každá skupina bude obsahovať štyri alebo päť tímov. Žrebovanie skupinovej fázy sa očakáva po skončení ligovej fázy Ligy národov UEFA 2026/2027. Kvalifikačná skupinová fáza sa bude hrať v roku 2027 vo formáte doma a vonku. Dvadsať tímov sa kvalifikuje priamo do finálového turnaja: dvanásť víťazov skupín spolu s ôsmimi najlepšie umiestnenými tímami s druhým miestom.

Hostiteľské krajiny – Anglicko, Írska republika, Škótsko a Wales – sa zúčastnia kvalifikačnej skupinovej fázy, ale budú vyžrebované do samostatných skupín. Dve miesta vo finálovom turnaji sú vyhradené pre dve najlepšie umiestnené hostiteľské krajiny (na základe celkového poradia kvalifikačnej skupinovej fázy), ktoré sa nekvalifikujú ako víťazi skupín alebo medzi osem najlepších druhých miest.

Zostávajúce miesta (dve až štyri, v závislosti od kvalifikácie hostiteľskej krajiny) sa určia prostredníctvom play-off v marci 2028. Do play-off sa zapoja zostávajúci druhí tímy z kvalifikačných skupín (dve až štyri, v závislosti od toho, či sú medzi týmito tímami hostitelia) a najlepšie umiestnení víťazi nekvalifikovaných skupín z Ligy národov UEFA 2026/2027. Štruktúra play-off závisí od počtu použitých miest hostiteľskej krajiny:

* Ak sa využijú obe rezervované miesta pre hostiteľské krajiny: Osem tímov (štyri až šesť prostredníctvom Ligy národov) súťaží v dvoch systémoch play-off, pričom každý má jednozápasové semifinále a finále, o dve miesta na finálovom turnaji.
* Ak sa využije jedno rezervované miesto hostiteľskej krajiny: Dvanásť tímov (osem alebo deväť prostredníctvom Ligy národov) súťaží v troch systémoch play-off, pričom každý má jednozápasové semifinále a finále, o tri miesta na finálovom turnaji.
* Ak sa neobsadia žiadne rezervované miesta pre hostiteľskú krajinu: Osem tímov (štyri prostredníctvom Ligy národov) odohrá štyri zápasy play-off doma a vonku, pričom víťazi sa kvalifikujú do finálového turnaja.

## Referencie
Duby v Pečovskej Novej Vsi

**Duby v Pečovskej Novej Vsi** sú dva chránené stromy duba letného (*Quercus robur*) a nachádzajú sa v parku pri Mariássyovskom kaštieli. Chránené sú na základe *Rozhodnutia OÚŽP Prešov č.754/1991* najmä pre ich vedecko-výskumný, kultúrny a ekologický význam. Ochrana je v podriadenosti štátnej správe ochrany prírody SR, RCOP Prešov.

## Základné údaje

## Referencie

## Iné projekty

Kategória:Chránené stromy v Prešovskom kraji
Kategória:Chránené stromy na Slovensku
Kategória:Pečovská Nová Ves
Kategória:Chránené duby na Slovensku
The Pink Panther Show

náhľad|Podobizeň hlavnej postavy seriálu.

***The Pink Panther Show*** je americký animovaný televízny seriál z roku 1969. Seriál je založený na postave Pantera z úvodných titulkov filmu *[[Ružový panter (film z roku 1963)|Ružový Panther]]* (1963) od Blakea Edwardsa. V prvej sérii seriálu sa objavili aj segmenty s postavou inšpirovanou inšpektorom Clouseauom menom Inšpektor.

Epizódy boli pôvodne vyrobené v rokoch 1969 až 1978 a prvýkrát boli odvysielané v Spojených štátoch 6. septembra 1969 na NBC.

## História
Pôvodne sa „Ružový panter“ vzťahoval na diamant, ktorého krádež vyšetroval inšpektor Jacquesa Clouseaua. V titulkoch mal podobu ružovej mačky, ktorú animoval Friz Freleng. Úspech filmu a jeho hudobnej témy, ktorú skomponoval Henry Mancini, bol taký veľký, že viedol k vytvoreniu krátkeho filmu s touto postavou, *The Pink Panther*, ktorý v roku 1965 získal Oscara za najlepší krátky animovaný film.

Ružový panter sa naďalej objavoval v titulkoch nasledujúcich filmov série, ale hral aj v 61 ďalších krátkych filmoch, ktoré boli uvedené v kinách rokoch 1964 až 1969. Producenti Mirisch a DePatie-Freleng sa neskôr rozhodli uviesť diely v televízii. Boli tak vysielané od 6. septembra 1969 na NBC.

Pod všeobecným názvom *The Pink Panther Show* je v skutočnosti zoskupených šesť podsérií:

* *The Pink Panther Show* (19691970)
* *The Pink Panther Meets the Ant and the Aardvark* (19701971)
* *The New Pink Panther Show* (19711974)
* *The Pink Panther and Friends* (19741976)
* *The Pink Panther Laugh and a Half Hour and a Half Show* (19761977)
* *Think Pink Panther* (19771978)

V september 1978 si spoločnosť ABC, ktorá práve kúpila vysielacie práva, objednala 32 nových epizód uvádzaných v relácii *The All New Pink Panther Show*.

Pre televíziu boli špeciálne vyrobené ďalšie tri seriály: *Pink Panther and Sons* v rokoch 19841986, *The Pink Panther* v rokoch 1993 – 1996 a *Pink Panther and Pals* v roku 2010.

Celkovo bolo za takmer päťdesiat rokov vyrobených viac ako 300 krátkych filmov (a niekoľko špeciálnych snímok).

## Referencie

## Iné projekty

## Externé odkazy
* Kevin McCorry – ''The Pink Panther Show''
* 
* 

* 

## Zdroj

Kategória:Televízne seriály USA
Kategória:Televízne seriály z roku 1969
Kategória:Ružový panter
Kategória:Detské filmy a seriály
Vykoľajenie nemeckého transportu v Starej Kremničke

**Vykoľajenie nemeckého transportu v [[Stará Kremnička|Starej Kremničke]]** bolo údajné železničné nešťastie alebo partizánska sabotáž, pri ktorej malo dôjsť 27. decembra 1944 v priestore železničnej stanice Stará Kremnička k vykoľajeniu nemeckého vojenského transportu s veľkými obeťami na životoch (200400 osôb). V prípade potvrdenia udalosti by šlo o najväčšie železničné nešťastie na Slovensku a v prípade partizánskej sabotáže o najúspešnejšiu akciu takéhoto druhu. Udalosť popisuje zápis v pamätnej knihe železničnej stanice Hronská Dúbrava ako haváriu a spomína ju Gejza Lacko (organizátor SNP v Kremnici) ako partizánsku sabotáž. Nepodarilo sa nájsť oficiálne záznamy železníc, ani informácie o nemeckom transporte v nemeckých archívoch. Nie je známe ani miesto pochovania mŕtvych vojakov, hoci niektorí pamätníci udávali  Kremnicu a Trnavá Hora. O udalosti informovali novinové články z neskoršieho obdobia. Vyšetrovaniu udalosti sa venuje občianske združenie Kamenica Stará Kremnička.

## Opis udalostí v pamätnej knihe železničnej stanice Hronská Dúbrava
Pamätná kniha železničnej stanice Hronská Dúbrava uvádza, že 27. decembra 1944 vlak 576 (vojenský transport) z Vrútok vchádzal do stanice Stará Kremnička na koľaj druhú. V tom čase stál na prvej koľaji vlak 577. Vlak 576 mal v stanici zastaviť, ale v dôsledku *„zlíhania priebežnej brzdy na rušni 455108“* sa vrútil do stanice rýchlosťou 80100 km/h, vbehol na slepú koľaj II/a a narazil na skalu na konci tejto koľaje. V dôsledku nárazu sa rušeň a 17 vozňov zrútili z 8 m vysokého múru. Došlo k výbuchu munície vo vlaku 576 ako aj vo vlaku 577. Malo zahynúť 200 nemeckých vojakov. Ďalším škodám zabránil výhybkár Michal Sklenko z Bartošovej Lehôtky, ktorý sa vracal zo služby vlakom 576. Tomu sa podarilo z vlaku 576 zoskočiť za cenu poranenia nôh a tváre a varoval prichádzajúci vlak 505, takže tento zastavil ešte pred tunelom a nevrazil do trosiek vlaku 576. Budova stanice utrpela značnú škodu.

## Udalosť v podaní Gejzu Lacka
Gejza Lacko, odbojár a organizátor povstania v Kremnici, popisuje udalosť ako sabotáž zorganizovanú 5. partizánskym oddielom 1. partizánskej brigády M. R. Štefánika:

## Aktivity OZ Kamenica Stará Kremnička
Od roku 2011 sa občianske združenie Kamenica Stará Kremnička snaží o záchranu a obnovu historickej staničnej budovy v Starej Kremničke. V rámci týchto aktivít sa venuje aj vyšetrovaniu udalostí z 27. decembra 1944. Nepodarilo sa im však získať žiadne oficiálne dokumenty z archívov, ani železničných ani z nemeckých vojenských (prostredníctvom nemeckého veľvyslanectva v Bratislave). Nebola identifikovaná prevážaná nemecká jednotka, ani sa nepodarilo nájsť miesto pochovania takého veľkého počtu mŕtvych vojakov.

## Referencie

Stará Kremnička
Kategória:Česko-slovenský odboj počas druhej svetovej vojny
Kategória:27. december
Kategória:1944 na Slovensku
Kategória:Železnica na Slovensku
Kategória:Stará Kremnička
Ján Plessington

**Ján Plessington** (* cca 1637† 19. júl 1679) známy aj ako **John Plessington**, **John Plesington**, **William Scarisbrick**, **William Pleasington**, **Ján Plesington**, **Viliam Scarisbrick**, **Viliam Pleasington** a **Viliam Ján Plessington** bol anglický katolícky kňaz, popravený za vlády kráľa Karola II. Ako člen Štyridsiatich mučeníkov Anglicka a Walesu ho v roku 1929 blahorečil pápež Pius XI. a potom v roku 1970 kanonizoval pápež Pavol VI.

## Životopis
Plessington sa narodil v katolíckej rodine prenasledovanej anglikánskou cirkvou. Vzdelávali ho jezuiti v *[[Scarisbrick Hall]]*, potom na *Kráľovskom kolégiu* sv. Albana vo Valladolide v Španielsku a nakoniec v seminári v Saint-Omer vo Francúzsku.

Bol vysvätený za kňaza 25. marca 1662 v španielskej Segovii a potom sa v roku 1663 vrátil do Anglicka s cieľom konvertovať na katolícku vieru. Potom prijal meno William Scarisbrick. Rýchlo ho obvinili z účasti na „papežskom sprisahaní“; bol zatknutý v Chesteri Titusom Oatesom a uväznený na dva mesiace. Ako katolícky kňaz bol odsúdený na smrť, obesený, pitvaný a rozštvrtený na Gallow Hill v Boughtone 19. júla 1679.

## Uctievanie
Blahorečený bol v roku 1929 pápežom Piom XI. a kanonizovaný 25. októbra 1970 pápežom Pavlom VI. spolu s ďalšími mučeníkmi Anglicka a Walesu. Slávi sa individuálne dňa 19. júla, ale aj 25. októbra so skupinou mučeníkov.

## Referencie


## Externé odkazy
*Catholic Forum
*Stručné dejiny Boughtonu (anglicky)

## Zdroj

Kategória:Osobnosti z Lancashire
Kategória:Anglickí rímskokatolícki kňazi
Kategória:Štyridsať mučeníkov z Anglicka a Walesu
Kategória:Anglickí kresťanskí mučeníci
Kategória:Anglickí katolícki svätci
Kategória:Katolícki svätci majúci sviatok 19. júla
Kategória:Katolícki svätci majúci sviatok 25. októbra
Kategória:Blahorečení Piom XI.
Kategória:Kanonizovaní Pavlom VI.
Kategória:Popravení v Anglicku
Kategória:Popravení obesením
Mount Temple

**Mount Temple** (  ) je vrch kanadskej provincii Alberta. Nachádza sa v Národnom parku Banff v kanadskej časti Skalnatých vrchov. Relatívna výška vrcholu je . Je najvyšším bodom pohoria Bow Range a nachádza sa v povodí Bow River. 

## Názov
Názov nesie od 3. apríla 1952.

## Turizmus
Vrch je najvyšším v oblasti Lake Louise. Cesta na vrchol od Moraine Lake trvá 7-12 hodín a celkové prevýšenie je 1 690 metrov a dĺžka cca 16 kilometrov. Najlepší prístup je keď sa z vrcholu odtopil sneh, čo je väčšinou v polovici júla.

## Galéria

Súbor:Mount Temple.jpg|Severná strana z Mount Fairview
Súbor:.Mount Temple Summit.jpg|Pohľad na vrchol
Súbor:Mount Temple from the summit of Saddle Mountain.jpg|Pohľad z vrcholu Saddle Mountain


## Referencie

## Iné projekty

Kategória:Vrchy v Alberte
Kategória:Trojtisícovky v Kanade
Kategória:Vrchy v Skalnatých vrchoch
Kategória:Banff National Park
HK Dukla Trenčín v sezóne 2025/26

**Sezóna 2025/2026** je pre **HK Dukla Trenčín** 60. sezónou od svojho založenia 19. januára 1962 a 33. sezónou ako člen najvyššej slovenskej hokejovej ligy.

## Harmonogram a výsledky

### Predsezóna
Predsezónny rozpis bol zverejnený 16. júna 2025.

### Základná časť
Rozpis základnej časti bol zverejnený 16. júna 2025.

***Legenda:***

### Baráž o udržanie
}
|Skalica
|
|
|
|
|
|
|-
|4
|5. apríl
|Trenčín
|
|Humenné
|
|
|
|
|
|
|-
|5
|7. apríl
|Trenčín
|
|Prešov
|
|
|
|
|
|
|-
|6
|10. apríl
|Skalica
|
|Trenčín
|
|
|
|
|
|
|-
|7
|12. apríl
|Humenné
|
|Trenčín
|
|
|
|
|
|
|-
|8
|14. apríl
|Prešov
|
|Trenčín
|
|
|
|
|
|
|-
|9
|17. apríl
|Trenčín
|
|Skalica
|
|
|
|
|
|
|-
|10
|19. apríl
|Trenčín
|
|Humenné
|
|
|
|
|
|
|-
|11
|21. apríl
|Trenčín
|
|Prešov
|
|
|
|
|
|
|-
|12
|25. apríl
|Skalica
|
|Trenčín
|
|
|
|
|
|
|}
***Legenda:***

## Referencie

Kategória:Sezóny HK Dukla Trenčín
Taybeh

**Taybeh** (arabsky: الطيبة) je palestínska dedina na západnom brehu Jordánu, 30 kilometrov severovýchodne od Jeruzalema a 12 kilometrov severovýchodne od Ramalláhu, v guvernoráte Ramalláh a al-Bíreh. Nachádza sa 920 metrov nad morom.

Je to jedno z najstarších miest v Palestíne, ktoré siaha až do doby bronzovej a v Starom zákone sa spomína ako Ofra. Dedina je považovaná za biblické mesto Efraim, kam sa Ježiš po zmŕtvychvstaní Lazara rozhodol utiecť s učeníkmi, aby posilnil svojho ducha, modlil sa a postil pred návratom do Jeruzalema a umučením (Ján 11,45-57). Na východnom okraji dediny sa nachádzajú zrúcaniny Kostola svätého Juraja, ktorý postavili v 5. storočí Byzantínci a v 12. storočí ho prestavali križiaci.

Taybeh je obklopený moslimskými dedinami, izraelskými osadami a vojenskými zátarasami, jeho cca 1300 obyvateľov je nesmierne hrdých na svoje kresťanské dedičstvo. Dnes je Taybeh jedinou kresťanskou dedinou v Palestíne so 100 % kresťanskou populáciou.

## Referencie

## Iné projekty

Kategória:Palestína
Kategória:Biblické mestá
Mount St. Elias

**Mount St. Elias**, **Mount Saint Elias** v jazyku Tlingit **Was’eitushaa** () je vrch v Saint Elias Mountains, leží na hranici kanadského teritória Yukon a amerického štátu Aljaška. Relatívna výška vrcholu je . Je tiež najvyšším bodom kanadsko-americkej hranice. Z americkej strany je vrch súčasťou Wrangell-St Elias National Park and Preserve. Z kanadskej strany je súčasťou Kluane National Park and Reserve.

## Názov
Na kanadskej strane oficiálne názov nesie od 3. februára 1981. Názov pochádza z roku 1747 keď výprava Vita Beringa zazrela zem 20. júla (na Eliáša).

## Dejiny
V máji 1778 James Cook zmeral výšku vrchu s výsledkom  čo je na vtedajšie pomery blízko k súčasnej výške. Pre pôvodných obyvateľov Tlingit má vrch kultúrny a duchovný význam. Vrch má duch s mužským rodom, je symbolom pre komunitu a indikuje predpoveď počasia.

## Geológia
Vrch bol vytvorený tektonickou a sopečnou činnosťou. Na juh od vrchu je ľadovec Malaspina Glacier. V súčasnosti sa v oblasti kvôli klimatických zmenám topia ľadovce a menia tak krajinu.

## Turizmus
Prvovýstup uskutočnil Luigi Amedeo di Savoia-Aosta, známy ako vojvoda z Abruzzi. Vrchol so svojim sprievodom dosiahol 31. júla 1897. Cesta na najvyššie vrchy v oblasti Kluane National Park and Preserve trvá od 10 dní po 3 týždne a zahrňuje cestu po ľadovcoch. Letecká doprava trvá hodinu z Yukonu alebo Aljašky. Prístup je možný údolím Ä’äy Chù/Slims River.

## Ochrana prírody
Komplex chránených území Kluane / Wrangell-St. Elias / Glacier Bay / Tatshenshini-Alsek bol uznaný UNESCOm za súčasť Svetového dedičstva. Oblasť bola uznaná v roku 1979 a obsahuje najväčšiu ľadový pokrývku mimo polárnych oblastí. Okrem vrchov a ľadovcov obsahuje aj 1900 kilometrov pobrežia. Ochrana prírody na oboch stranách hranice prebieha v spolupráci s pôvodnými obyvateľmi.

## Galéria

Súbor:Mt Saint Elias NOAA 2102.jpg|Pohľad z Icy Bay
Súbor:Vittorio Sella--Mount St Elias from Malaspina Glacier--1897 (cropped).jpg|Pohľad z Malaspina Glacier v roku 1897
Súbor:Mount St. Elias (21425254998).jpg|Pohľad z júla 2015


## Referencie

## Iné projekty

Kategória:Vrchy v Yukone
Kategória:Vrchy na Aljaške
Kategória:Päťtisícovky v Kanade
Kategória:Päťtisícovky v USA
Rambo

**Rambo** môže byť:

* americká kniha z roku 1972, pozri Rambo (kniha)
* americký film z roku 1982, pozri Rambo (film)
* americká filmová séria, pozri Rambo (filmová séria)
Metrbos

**Metrbos** je vodný tok v Hornonitrianskej kotline na území okresu Prievidza. Je to pravostranný prítok Ťakova v povodí rieky Nitra s dĺžkou približne 4 km a je tokom V. rádu. 

## Priebeh toku
Potok pramení v strednej časti Hornonitrianskej kotliny, v geomorfologickom podcelku Prievidzská kotlina, v nadmorskej výške približne  Od prameňa v lokalite Busliny v blízkosti cesty I/9 tečie severným smerom. Onedlho priberá pravostranný prítok, rovnako z lokality Busliny a stáča sa na severozápad. Bez významnejších prítokov preteká oblasťou Od Laskára s viacerými jazierkami, ktoré vznikli v mieste prepadlísk v rozsiahlej banskej oblasti. Vďaka tomu sú upravené aj korytá riek v širokom okolí. Potok križuje starú cestu do Prievidze a následne priberá menší pravostranný prítok z menších jazierok. Vteká do Laskárskej mokrade, ktorá vznikla v depresii poddolovanej oblasti. Tu sa spája s pravostranným prítokom, ktorý je pozostatkom bývalého koryta rieky Nitry. Na dolnom toku pokračuje Metrbos týmto korytom juhozápadným smerom a napokon sa v nadmorskej výške približne  vlieva pravostranne do potoka Ťakov. Potok patrí do širšieho povodia rieky Váh. 

Potok preteká katastrálnym územím obce Sebedražie, následne vedie územím obce Koš v okrese Prievidza v Trenčianskom kraji, len na dolnom toku vedie okrajom územia Opatoviec nad Nitrou.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina
* Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Opatovce nad Nitrou
Kategória:Koš (obec na Slovensku)
Dolinový potok (prítok Lehotského potoka)

**Dolinový potok** je vodný tok v pohorí Vtáčnik na území okresu Prievidza. Je to pravostranný prítok Lehotského potoka v povodí rieky Nitra s dĺžkou približne 3,3 km a je tokom V. rádu. 

## Priebeh toku
Potok pramení v strednej časti pohoria Vtáčnik, v geomorfologickom podcelku Vysoký Vtáčnik, na severozápadných svahoch Jarabej skaly (), v nadmorskej výške približne  Od prameňa v lesnom poraste pod hlavným hrebeňom tečie severozápadným smerom popod Banisko (). Priberá menší pravostranný prítok spod hlavného hrebeňa i ľavostranný zo svahov Baniska. V strednej časti priberá malý pravostranný potok a tečie dolinou na severozápad popod Lazy. Pod Repiskami priberá významnejší pravostranný prítok spod Buckova () a pokračuje oblasťou s nesúvislým lesným porastom. Na dolnom toku ešte priberá ďalší pravostranný prítok z úbočia Buckova a následne sa v lokalite Breziny, v nadmorskej výške približne  vlieva ako pravostranný prítok do Lehotského potoka v povodí rieky Nitry. Potok patrí do širšieho povodia rieky Váh. 

Potok pramení a na hornom toku preteká katastrálnym územím obce Podhradie, neskôr pokračuje územím obce Lehota pod Vtáčnikom v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Lehota pod Vtáčnikom
Kategória:Podhradie (okres Prievidza)
Koniarov potok

**Koniarov potok** je potok v regióne Zemplín v subregióne Horný Zemplín, na území obce Ruská Volová a obce Klenová v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Volovského potoka. Od sútoku zdrojníc po ústie má dĺžku . Rád toku IX.

## Sútok zdrojníc
Koniarov potok sa začína na sútoku zdrojníc v  na úpätí lesa *Čobanovce* na pomedzí medzi lesným extravilánom a poľnohospodárskym extravilánom vo vzdialenosti  severne od vrchu a lúky *Lazište* s  v juhovýchodnej časti územia obce Ruská Volová v okrese Snina v Prešovskom kraji. Severná zdrojnica pramení v , priteká sponad doliny a lesa *Šimkova jama* a má dĺžku . Severovýchodná zdrojnica pramení v , priteká z lesa *Bandurova jama* a má dĺžku .

## Opis toku
Koniarov potok tečie od sútoku zdrojníc juhozápadojužným smerom na pomedzí medzi lesným extravilánom a poľnohospodárskym extravilánom, na krátkom úseku meandruje, ľavým brehom obmýva úpätie vrchu a lúky *Lazište* s . Od  preteká cez poľnohospodársky extravilán, pravým brehom obmýva úpätie poľa *Matišov*, v  mení smer na západ. V  vteká na obecnú hranicu medzi Ruskou Volovou a Klenovou, tečie po obecnej hranici cez poľnohospodársky extravilán až do ústia do Volovského potoka v  ako jeho ľavostranný prítok. Volovský potok ďalej ústi do Ublianky.

Koniarov potok patrí do okresu Snina v Prešovskom kraji. Pramení a preteká na území Ruskej Volovej, tečie po obecnej hranici medzi Ruskou Volovou a Klenovou až do ústia. Nachádza sa v geomorfologickom celku Beskydské predhorie v geomorfologickom podcelku Ublianska pahorkatina. Nemá prítoky.

## Pôvod názvu
Pôvod názvu *Koniarov potok* súvisí s apelatívom *koniar* vo význame *osoba, ktorá má na starosti, ktorá pasie alebo lieči kone, alebo ktorá pracuje s konským záprahom*, ale nemožno vylúčiť ani pôvod priamo z osobného mena *Koniar*. Zo slovného základu *koniar* po rozšírení o formant *-ov* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Koniarov potok* s významom *potok spájaný s osobou koniara alebo s osobným menom Koniar* ako súčasť skupiny názvov v slovenskej toponymii, najmä hydronymii. Názov vodného toku *Koniarov potok* bol štandardizovaný v roku 1990. V množine slovenskej hydronymie vodných tokov hydronymum *Koniarov potok* je jedinečným hydronymom, (júl 2025).

## Referencie

Kategória:Vodné toky v okrese Snina
Kategória:Potoky na Slovensku
Kategória:Vodné toky v Beskydskom predhorí 
Kategória:Ruská Volová 
Kategória:Klenová (okres Snina)
Gaštan nad Vápenkou

**Gaštan nad Vápenkou** alebo **Gaštan nad vápenkou** je gaštan jedlý, ktorý rastie asi 300 m od Salaša v extraviláne Nového Mesta nad Váhom v Trenčianskom kraji. Je chránený od 16. novembra 1990 podľa rozhodnutia ONV v Trenčíne č.19/V/1990 a novelizáciou OÚ v Trenčíne podľa Vyhlášky č.141/2021 z 23. marca 2021 pre svoj vedecko-výskumný, kultúrny a náučný význam. Nachádza sa v Chránenej krajinnej oblasti Malé Karpaty a je aj v správe štátnej ochrany prírody Chránenej krajinnej oblasti Malé Karpaty.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Chránené stromy v Trenčianskom kraji
Kategória:Chránená krajinná oblasť Malé Karpaty
Kategória:Nové Mesto nad Váhom
Maliar Hektora

[náhľad|[červenofigúrová keramika|Červenofigúrový stamnos od Maliara Hektora, zobrazuje Niké nalievajúcu vodu z hydrie do veľkej misy, z ktorej pije býk ozdobený na obetu, cca 440 – 430 pred Kr., Staatliche Antikensammlungen 2412, Mníchov]]
**Maliar Hektora** je konvenčné meno atického maliara červenofigúrových váz, pôsobiaceho približne v tretej štvrtine 5. storočia pred Kr.
 
Maliar Hektora patrí do Polygnótovej skupiny vázových maliarov, ktorí tvorili v rokoch 450 až 420 pred Kr. (má podobný štýl ako Maliar Pélea) Britský historik umenia John Beazley meno tohto umelca odvodil od jeho červenofigúrovej maľby Hektora, ktorá zdobí neck-amforu, uloženú vo Vatikánskom múzeu (Vatican Museo Gregoriano Etrusco 16570: https://www.museivaticani.va/content/museivaticani/de/collezioni/musei/museo-gregoriano-etrusco/sala-xxi--della-meridiana--ceramica-attica-ed-etrusca/anfora-attica-del-pittore-di-ettore.html)
 
Pripisuje sa mu približne pätnásť váz, všetky väčších rozmerov s veľkými, prepracovanými postavami (v Polygnótovej skupine štýlovo najbližše k svojmu majstrovi), často sa opakujúcimi dvomi základnými výjavmi, a to eleusínskych triád (Démetry, jej dcéry Persefoné a bohyne Hekaté) a rozlúčok s bojovníkom.

Na jeho vatikánskej amfore je pozoruhodná frontálna postava trójskeho kráľa Priama, ktorá premieňa inak generickú scénu odchádzajúceho bojovníka od rodičov na emocionálnu drámu. Priamos s kučeravými bielymi vlasmi a hustou bielou bradou stojí oddelene od svojho syna Hektora a manželky Hekabé, tvárou k divákovi, ruku si drží na tvári v geste smútku, oči má doširoka otvorené a ústa mierne otvorené odhaľujú zuby, v predtuche osudu svojho syna. Toto zobrazenie je výnimočné – Hektorov odchod sa zvyčajne zobrazoval tak, že si jednoducho obliekal brnenie v prítomnosti rodičov, ako to je amfore od Euthymida v Mníchove (Staatliche Antikensammlungen 230). Postavy na váze sú označené vyrytými nápismi, ozbrojený bojovník nie je označený len ako Hektor, ale aj ako KALOS HEKTOR – „krásny Hektor“. Nápis oslavujúci Hektorov vzhľad zaraďuje túto amforu medzi mnohé ďalšie vázy s takzvanými nápismi kalos, ktoré sú prvýkrát doložené na vázach z tretej dekády šiesteho storočia pred Kr.

## Referencie

## Iné projekty

Kategória:Maliari starovekého Grécka
Učiteľ Cirkvi

**Učiteľ Cirkvi** alebo **učiteľka Cirkvi** (v doslovnejšom preklade aj **doktor Cirkvi** alebo **doktorka Cirkvi**, niekedy písané aj s malým c-) je titul udeľovaný rímskym pápežom (prípadne ekumenickým koncilom v spojení s pápežom) osobám, ktoré sa z pohľadu Katolíckej cirkvi zaslúžili o posvätnú vedu (teológiu) a súčasne sa vyznačujú pravovernosťou a svätosťou života. 

Titul dostávajú iba kanonizovaní svätci. Existujú aj cirkevní spisovatelia s veľkým vplyvom, ktorí nie sú učiteľmi Cirkvi, ako napríklad Origenes, pretože neboli kanonizovaní. Táto požiadavka naznačuje, že titul sa netýka výlučne schopnosti osoby vykladať vieru.

Od roku 2025 (priznanie titulu Johnovi Henrymu Newmanovi) oficiálny zoznam obsahuje 38 mužov a žien, ktorí pochádzajú zo všetkých období dejín Cirkvi. Z nich štyri sú ženy (Katarína Sienská, Terézia z Avily, Terézia z Lisieux, Hildegarda z Bingenu). 25 z nich je citovaných v ''Katechizme Katolíckej cirkvi''. 16 cirkevných otcov pochádza z patristického obdobia, z nich 5 latinskí a 4 grécki sú zároveň prvými nositeľmi titulu učiteľ Cirkvi. 7 učiteľov pôsobilo v čase protireformácie, iba traja žili po 17. storočí. 

Hoci sa tento titul vo východnej Pravoslávnej cirkvi nepoužíva rovnakým spôsobom, pravoslávna cirkev si váži 17 učiteľov cirkvi, ktorí zomreli pred Veľkou schizmou. Svätí Ján Zlatoústy, Bazil Veľký a Gregor Naziánsky sú obzvlášť uctievaní ako traja svätí hierarchovia.

## Držitelia titulu

## Referencie

Kategória:Učitelia cirkvi
Kategória:Kresťanské pojmy
Hibernians FC

**Hibernians Football Club** je maltský profesionálny futbalový klub so sídlom v meste Paola. Tím pôsobí v najvyššej národnej klubovej súťaži Maltese Premier League. Tím bol založený v roku 1922 a svoje zápasy hrá na štadióne Tony Bezzina Stadium s kapacitou 2 968 miest.

## História
Klub odohral jednu sezónu v roku 1922 ako Constitutionals FC, reprezentujúc probritskú Ústavnú stranu. V sezóne 1927/28 opäť nastúpili a stali sa špičkovým amatérskym tímom, pričom v sezóne 1930/31 vyhrali Amatérsku ligu.

Medzitým Ústavná strana natoľko rozrušila katolícku cirkev, že v máji 1930 bolo katolíkom povedané, aby ju nevolili. Futbalový klub o rok neskôr zmenil svoj názov na Hibernians Football Club ako poctu Hibernian, klubu založenému írskymi katolíkmi v Edinburghu. Museli čakať na uvoľnenie miesta v profesionálnej lige, ale v januári 1933 sa do ligy pripojili víťazstvom 3:1 nad Sliema Rangers. Odvtedy zostali v najvyššej divízii. Hibernians potom v roku 1961 získali svoj prvý ligový titul.

Hibernians je veľmi úspešný maltský klub. Na konte majú 13 ligových titulov. Okrem toho aj 11-krát vyhral pohár.

## Úspechy
* **[[Maltese Premier League]]**
** **Víťazi (13):** 1960-61, 1966-67, 1968-69, 1978-79, 1980-81, 1981-82, 1993-94, 1994-955, 2001-02, 2008-09, 2014-15, 2016-17, 2021-22
* **Maltská FA Trophy**
** **Víťazi (11):** 1961–62, 1969–70, 1970–71, 1979–80, 1981–82, 1997–98, 2005-06, 2006-07, 2011-12, 2012-13, 2024-25
* **Maltský Superpohár**
** **Víťazi (4):** 1994, 2007, 2015, 2022

## Hibernians v európskych súťažiach

## Referencie

## Iné projekty

## Externé odkazy
* 

## Zdroj

Kategória:Futbalové kluby založené v 1922
Kategória:Maltské futbalové kluby
Kristína Kanátová

**Kristína Kanátová** (* 22. apríl 1992, Bratislava) je slovenská seriálová, divadelná a filmová herečka. Vyštudovala herectvo na divadelnej fakulte VŠMU v Bratislave.

## Filmografia
### Televízne seriály
* 2017: *[[Rex (seriál)|Rex]]*
* 2018: *[[Kuchyňa (slovenský seriál)|Kuchyňa]]*
* 2018: *[[Oteckovia]]*
* 2019: *[[Delukse]]*
* 2020: *[[Červené pásky]]*
* 2021 – 2022: *[[Nemocnica (seriál)|Nemocnica]]*
* 2021: *[[Iveta (seriál)|Iveta]]*
* 2023 – 2024: *[[Mama na prenájom]]* (Eva Ciranová)
* 2025: *[[Vina (slovenský seriál)|Vina]]*
* 2025: *[[O lidech a koních]]*

### Filmy
* 2016: *[[Zázračný nos]]*
* 2017: *[[Čiara (film)|Čiara]]*
* 2018: *[[Jan Palach (film)|Jan Palach]]*
* 2019: *Malá ríša*
* 2019: *[[Sklenená izba]]*
* 2024: *Fentasy*

## Referencie

Kategória:Slovenské televízne herečky
Kategória:Slovenské filmové herečky
Kategória:Slovenské divadelné herečky
Kategória:Absolventi Divadelnej fakulty Vysokej školy múzických umení
Kategória:Osobnosti z Bratislavy
Nayeon

**Im Na-jon** (; * 22. september 1995, Soul), známa pod mononymným menom **Nayeon**, je juhokórejská speváčka. Preslávila sa ako členka juhokórejskej dievčenskej skupiny Twice, ktorú vytvorila spoločnosť JYP Entertainment prostredníctvom reality šou *Sixteen* (2015).

Nayeon vydala svoje rovnomenné debutové EP s názvom *Im Nayeon* v júni 2022. V juhokórejskom rebríčku Circle Album Chart sa umiestnilo na prvom mieste a v americkom rebríčku Billboard 200 na siedmom mieste, čím sa stala prvou juhokórejskou sólistkou v histórii, ktorá sa dostala do prvej desiatky tohto rebríčka. Hlavný singel „Pop!“ sa dostal na druhé miesto v rebríčku Circle Digital Chart v Južnej Kórei a v prvej desiatke v šiestich krajinách. V roku 2024 sa Nayeon so svojím druhým EP *Na* umiestnila na prvom mieste v rebríčku Circle Album Chart a v prvej desiatke amerického rebríčka Billboard 200.

## Iné projekty

## Zdroj

Kategória:Speváci Kórejskej republiky
Kategória:Osobnosti zo Soulu